Auditor's report — TOA, period 2021 (audited, opinion: unqualified)
Auditor firm: PwC
Signing partner: นภนุช  อภิชาตเสถียร

บริษัท ทีโอเอ เพ้นท์ (ประเทศไทย) จำกัด (มหาชน)

งบการเงินรวมและงบการเงินเฉพาะกิจการ

วันที่ 31 ธันวาคม พ.ศ. 2564

รายงานของผู้สอบบัญชีรับอนุญาต

เสนอ ผู้ถือหุ้นและคณะกรรมการของบริษัท ทีโอเอ เพ้นท์ (ประเทศไทย) จำกัด (มหาชน)

ความเห็น

ข้าพเจ้าเห็นว่า งบการเงินรวมและงบการเงินเฉพาะกิจการแสดงฐานะการเงินรวมของ บริษัท ทีโอเอ เพ้นท์ (ประเทศไทย) จำกัด (มหาชน) และบริษัทย่อย (กลุ่มกิจการ) และฐานะการเงินเฉพาะกิจการของบริษัท ณ วันที่ 31 ธันวาคม พ.ศ. 2564 และผลการดำเนินงานรวมและผลการดำเนินงานเฉพาะกิจการ รวมถึงกระแสเงินสดรวมและกระแสเงินสดเฉพาะกิจการสำหรับปีสิ้นสุด
วันเดียวกัน โดยถูกต้องตามที่ควรในสาระสำคัญตามมาตรฐานการรายงานทางการเงิน

งบการเงินที่ตรวจสอบ

งบการเงินรวมและงบการเงินเฉพาะกิจการประกอบด้วย

งบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม พ.ศ. 2564

งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการสำหรับปีสิ้นสุดวันเดียวกัน

งบแสดงการเปลี่ยนแปลงส่วนของเจ้าของรวมและงบแสดงการเปลี่ยนแปลงส่วนของเจ้าของเฉพาะกิจการสำหรับปีสิ้นสุดวันเดียวกัน

งบกระแสเงินสดรวมและงบกระแสเงินสดเฉพาะกิจการสำหรับปีสิ้นสุดวันเดียวกัน และ

หมายเหตุประกอบงบการเงินรวมและงบการเงินเฉพาะกิจการซึ่งประกอบด้วยนโยบายการบัญชีที่สำคัญและหมายเหตุเรื่องอื่น ๆ

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระ
จากกลุ่มกิจการและบริษัทตามข้อกำหนดจรรยาบรรณของผู้ประกอบวิชาชีพบัญชีที่กำหนดโดยสภาวิชาชีพบัญชีในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการ และข้าพเจ้าได้ปฏิบัติตามความรับผิดชอบด้านจรรยาบรรณอื่น ๆ 
ซึ่งเป็นไปตามข้อกำหนดเหล่านี้ ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์
ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบ 
งบการเงินรวมและงบการเงินเฉพาะกิจการสำหรับงวดปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบ 
งบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็น
แยกต่างหากสำหรับเรื่องเหล่านี้

ข้อมูลอื่น

กรรมการเป็นผู้รับผิดชอบต่อข้อมูลอื่น ข้อมูลอื่นประกอบด้วย ข้อมูลซึ่งรวมอยู่ในรายงานประจำปี แต่ไม่รวมถึงงบการเงินรวมและงบการเงินเฉพาะกิจการ และรายงานของผู้สอบบัญชีที่อยู่ในรายงานนั้น ข้าพเจ้าคาดว่าข้าพเจ้าจะได้รับรายงานประจำปีภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่น และข้าพเจ้าไม่ได้ให้ความเชื่อมั่นต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการคือ การอ่านและพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการ หรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้า
ต้องสื่อสารเรื่องดังกล่าวกับคณะกรรมการตรวจสอบ

ความรับผิดชอบของกรรมการต่องบการเงินรวมและงบการเงินเฉพาะกิจการ

กรรมการมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้โดยถูกต้องตามที่ควร
ตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่กรรมการพิจารณาว่าจำเป็น เพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ กรรมการรับผิดชอบในการประเมินความสามารถของกลุ่มกิจการและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่อง เว้นแต่กรรมการมีความตั้งใจที่จะเลิกกลุ่มกิจการและบริษัท หรือหยุดดำเนินงาน หรือไม่สามารถดำเนินงานต่อเนื่องต่อไปได้

คณะกรรมการตรวจสอบมีหน้าที่ช่วยกรรมการในการกำกับดูแลกระบวนการในการจัดทำรายงานทางการเงินของกลุ่มกิจการและบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูง 
แต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริง
อันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาด และถือว่ามีสาระสำคัญ
เมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการ หรือทุกรายการรวมกันจะมีผลต่อการตัดสินใจ
ทางเศรษฐกิจของผู้ใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจเยี่ยงผู้ประกอบวิชาชีพและการสังเกต และสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ ไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยง
ที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มกิจการและบริษัท

ประเมินความเหมาะสมของนโยบายการบัญชีที่กรรมการใช้และความสมเหตุสมผลของประมาณการทางบัญชี และการเปิดเผยข้อมูลที่เกี่ยวข้องซึ่งจัดทำขึ้นโดยกรรมการ

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของกรรมการจากหลักฐานการสอบบัญชีที่ได้รับ และประเมินว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มกิจการและบริษัทในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกตถึงการเปิดเผยข้อมูลในงบการเงินรวมและงบการเงินเฉพาะกิจการที่เกี่ยวข้อง หรือถ้าการเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มกิจการและบริษัทต้องหยุดการดำเนินงานต่อเนื่อง

ประเมินการนำเสนอ โครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการ และเหตุการณ์ในรูปแบบที่ทำให้มีการนำเสนอข้อมูล
โดยถูกต้องตามที่ควรหรือไม่

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรม
ทางธุรกิจภายในกลุ่มกิจการเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุม
ดูแลและการปฏิบัติงานตรวจสอบกลุ่มกิจการ ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับคณะกรรมการตรวจสอบในเรื่องต่าง ๆ ที่สำคัญซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบ และข้อบกพร่องที่มีนัยสำคัญในระบบการควบคุมภายในหากข้าพเจ้า
ได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่คณะกรรมการตรวจสอบว่า ข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับคณะกรรมการตรวจสอบเกี่ยวกับความสัมพันธ์ทั้งหมด ตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับคณะกรรมการตรวจสอบ ข้าพเจ้าได้พิจารณาเรื่องต่าง ๆ ที่มีนัยสำคัญที่สุดในการตรวจสอบงบการเงินรวมและงบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงานของผู้สอบบัญชี เว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

นภนุช  อภิชาตเสถียร

ผู้สอบบัญชีรับอนุญาตเลขที่ 5266

กรุงเทพมหานคร

24 กุมภาพันธ์ พ.ศ. 2565

| เรื่องสำคัญในการตรวจสอบ | วิธีการตรวจสอบ |

| การรับรู้รายได้จากการขายสินค้า |  |

| อ้างถึงหมายเหตุประกอบงบการเงินข้อ 4.20 นโยบายการบัญชีเกี่ยวกับการรับรู้รายได้ หมายเหตุประกอบงบการเงินข้อ 7 ประมาณการทางบัญชีที่สำคัญ และการใช้ดุลยพินิจ หมายเหตุประกอบงบการเงินข้อ 21 เจ้าหนี้การค้าและเจ้าหนี้อื่น  รายได้จากการขายของกลุ่มกิจการประกอบด้วยรายการขายให้แก่ลูกค้าเป็นจำนวนมาก โดยรายได้รับรู้ด้วยจำนวนสุทธิจากเงินคืน เงินจูงใจ และส่วนลด ที่เกิดขึ้นจากแผนส่งเสริมการขายที่หลากหลายที่ให้แก่ลูกค้า นอกจากนี้ กลุ่มกิจการยังมีภาระในการรับคืนสินค้าเมื่อเป็นไปตามข้อกำหนดการรับคืนสินค้าและอยู่ภายในช่วงเวลาที่กำหนดไว้กับลูกค้า ดังนั้น รายได้ของกลุ่มกิจการเกี่ยวข้องกับการประมาณจำนวนสิ่งตอบแทนผันแปร (variable consideration) และ จำนวนที่คาดว่าจะต้องรับคืน ลักษณะเหล่านี้อาจทำให้เกิดโอกาสที่รายได้จะถูกรับรู้ผิดพลาดอันเป็นผลจากการคำนวณจำนวนสิ่งตอบแทนผันแปร (variable consideration) ด้วยวิธีการที่ซับซ้อนและหลากหลาย รวมทั้งจากการประมาณการสินค้ารับคืน  รายได้จากการขายสินค้าสำหรับปีสิ้นสุดวันที่ 31 ธันวาคม พ.ศ. 2564 ในงบการเงินรวมและงบการเงินเฉพาะกิจการ เป็นจำนวน 17,570 ล้านบาท และ 14,196 ล้านบาท ตามลำดับ ค่าใช้จ่ายส่งเสริมการขายค้างจ่าย (รวมในเจ้าหนี้การค้าและเจ้าหนี้อื่น) ณ วันที่ 31 ธันวาคม พ.ศ. 2564 ในงบการเงินรวมและงบการเงินเฉพาะกิจการ เป็นจำนวน 438.48 ล้านบาท และ 247.56 ล้านบาท ตามลำดับ จำนวนเหล่านี้เป็นจำนวนที่มีสาระสำคัญต่องบการเงินของกลุ่มกิจการและของบริษัท  ข้าพเจ้าให้ความสำคัญในการตรวจสอบความถูกต้องของการรับรู้รายได้เนื่องจากการกำหนดสิ่งตอบแทนผันแปร (variable consideration) และการประมาณสินค้ารับคืน เกี่ยวข้องกับการใช้ดุลยพินิจที่สำคัญของผู้บริหาร ซึ่งมีการอ้างอิงจากประสบการณ์และข้อมูลในอดีตที่เกี่ยวข้องสำหรับแต่ละรายการ | วิธีการตรวจสอบที่สำคัญของข้าพเจ้าประกอบด้วย  ทำความเข้าใจและประเมินประสิทธิภาพของระบบการควบคุมภายในที่สำคัญที่เกี่ยวกับวงจรรายได้ และโปรแกรมส่งเสริมการขาย ทดสอบการควบคุมที่สำคัญในวงจรรายได้ ซึ่งรวมถึงการอนุมัติโปรแกรมส่งเสริมการขายและการอนุมัติการออกใบลดหนี้ ตรวจรายการขายกับใบแจ้งหนี้ ใบส่งสินค้า ใบตราสินค้า (bill of lading) และเอกสารการขนส่งอื่นที่เกี่ยวข้อง  ทดสอบการตัดยอดของรายการขาย (cut-off testing) โดยการตรวจสอบรายการขายและใบลดหนี้ในช่วงเวลาที่มีความเสี่ยงใกล้วันสิ้นงวดกับเอกสารประกอบเพื่อพิจารณาว่ารายการขายและใบลดหนี้ถูกบันทึกในงวดที่เหมาะสมหรือไม่ สำหรับรายการขายที่ได้ยังไม่ได้รับชำระ ณ วันสิ้นงวด ข้าพเจ้าตรวจสอบโดยเลือกตัวอย่างรายการเพื่อส่งหนังสือยืนยันยอดลูกหนี้การค้าคงเหลือ ณ วันสิ้นปี ทำความเข้าใจแผนส่งเสริมการขายที่สำคัญของกลุ่มกิจการ เพื่อกำหนดวิธีการทดสอบความสมเหตุสมผลของค่าใช้จ่ายส่งเสริมการขายค้างจ่าย ทดสอบรายการค่าใช้จ่ายส่งเสริมการขายค้างจ่ายด้วยวิธีสุ่มรายการ โดยเปรียบเทียบกับจำนวนที่ข้าพเจ้าได้คาดการณ์ไว้โดยอิสระจากความเข้าใจในแผนส่งเสริมการขาย ประเมินความสมเหตุสมผลของข้อสมมติฐานที่เกี่ยวข้องกับประมาณการสินค้ารับคืน ซึ่งครอบคลุมถึง อัตราการรับคืนสินค้า สาเหตุของการรับคืนสินค้าที่เข้าเกณฑ์ ระยะเวลาที่ครอบคลุม  จากผลการตรวจสอบข้างต้น ข้าพเจ้าไม่พบข้อสังเกตที่มีสาระสำคัญเกี่ยวกับการรับรู้รายได้ การกำหนดสิ่งตอบแทนผันแปร  (variable consideration) และการประมาณสินค้ารับคืนเป็นตามนโยบายการบัญชีและสอดคล้องกับหลักฐานประกอบรายการที่มี |

|  |  |



| เรื่องสำคัญในการตรวจสอบ | วิธีการตรวจสอบ |

| การประเมินการด้อยค่าของเงินลงทุนในบริษัทย่อย |  |

| อ้างถึงหมายเหตุประกอบงบการเงินข้อ 4.12 นโยบายการบัญชีเกี่ยวกับการด้อยค่าของสินทรัพย์ และหมายเหตุประกอบงบการเงินข้อ 7 ประมาณการทางบัญชีที่สำคัญ และการใช้ดุลยพินิจ และหมายเหตุประกอบงบการเงินข้อ 14 เงินลงทุนในบริษัทย่อย  ภายใต้มาตรฐานการบัญชีฉบับที่ 36 เรื่อง การด้อยค่าของสินทรัพย์ บริษัทต้องทดสอบการด้อยค่าของเงินลงทุนในบริษัทย่อย เมื่อมีข้อบ่งชี้ของการด้อยค่า  เนื่องจากมูลค่าตามบัญชีของเงินลงทุนในบริษัทย่อยของบริษัทมีมูลค่าเกินกว่ามูลค่าตามบัญชีของสินทรัพย์สุทธิของบริษัทย่อย ผู้บริหารพิจารณาว่าเหตุการณ์ดังกล่าวอาจเป็นข้อบ่งชี้ของการด้อยค่าของเงินลงทุนในบริษัทย่อย ดังนั้นจึงได้ประเมินมูลค่าที่คาดว่าจะได้รับคืน โดยการคิดลดประมาณการกระแสเงินสดในอนาคตของบริษัทย่อยตามวิธีมูลค่ายุติธรรมหักต้นทุนในการขาย และเปรียบเทียบกับมูลค่าตามบัญชีเพื่อพิจารณาว่าจำเป็นต้องตั้งค่าเผื่อการด้อยค่าหรือไม่  ผลจากการประเมินดังกล่าว บริษัทรับรู้ผลขาดทุนจากการด้อยค่าของเงินลงทุนในบริษัทย่อยแห่งหนึ่งจำนวน 34.95 ล้านบาท เนื่องจากมูลค่าที่คาดว่าจะได้รับคืนต่ำกว่ามูลค่าตามบัญชีของเงินลงทุนในบริษัทย่อย  ข้าพเจ้าให้ความสำคัญกับเรื่องนี้ เนื่องจากการประเมินมูลค่าที่คาดว่าจะได้รับคืนของเงินลงทุนในบริษัทย่อยจำเป็นต้องใช้ดุลยพินิจของผู้บริหารเกี่ยวกับผลการดำเนินงานของธุรกิจ ในอนาคต และอัตราคิดลดที่ใช้ | วิธีการตรวจสอบที่สำคัญของข้าพเจ้าประกอบด้วย  ทดสอบเพื่อประเมินความสมเหตุสมผลข้อสมมติฐานของผู้บริหารที่ใช้ในการพิจารณามูลค่าที่คาดว่าจะได้รับคืน ได้แก่ อัตราการเติบโตของรายได้ ต้นทุนขาย ค่าใช้จ่ายในการขายและการบริหารและอัตราคิดลด โดยเปรียบเทียบกับข้อมูลในอดีต แผนธุรกิจของบริษัทย่อย และข้อมูลอุตสาหกรรม  ให้ผู้เชี่ยวชาญด้านการประเมินมูลค่าของข้าพเจ้า ประเมินความเหมาะสมของวิธีการที่ใช้ว่าเป็นวิธีการที่ถือปฏิบัติทั่วไปในอุตสาหกรรมที่เปรียบเทียบกันได้หรือไม่ ประเมินความสมเหตุสมของตรรกะการคำนวณ รวมถึงช่วงอัตราคิดลดที่เหมาะสม โดยอ้างอิงจากลักษณะและความเสี่ยงที่มีอยู่ของธุรกิจในอุตสาหกรรมเดียวกัน  ทดสอบการคำนวณตัวเลขสำคัญที่ได้จากการประมาณการตามข้อสมมติฐานข้างต้น เพื่อคำนวณมูลค่าที่คาดว่าจะได้รับคืน และเปรียบเทียบกับมูลค่าตามบัญชีสุทธิ  จากวิธีการปฏิบัติงานข้างต้น ข้าพเจ้าไม่พบข้อสังเกตที่สำคัญเกี่ยวกับวิธีการประเมินมูลค่าที่คาดว่าจะได้รับคืนและข้อสมมติฐานที่สำคัญ มูลค่าที่คาดว่าจะได้รับคืนอยู่ในขอบเขตที่สามารถยอมรับได้ |

|  |  |



| เรื่องสำคัญในการตรวจสอบ | วิธีการตรวจสอบ |

| การรวมธุรกิจ |  |

| อ้างถึงหมายเหตุประกอบงบการเงินข้อ 4.2 นโยบายการบัญชีเกี่ยวกับการรวมธุรกิจ หมายเหตุประกอบงบการเงินข้อ 7 ประมาณการทางบัญชีที่สำคัญ และการใช้ดุลยพินิจ และ หมายเหตุประกอบงบการเงินข้อ 33 การซื้อธุรกิจ  วันที่ 13 กุมภาพันธ์ พ.ศ. 2564 กลุ่มกิจการได้เข้าซื้อหุ้นของบริษัท ภชา เอ็นเตอร์ไพรส์ จำกัด (“PCE”) และบริษัท ภาวตรี อินเตอร์เทรด จำกัด (“PWT”) ในสัดส่วนร้อยละ 52 ในราคา 122.07 ล้านบาท  ผู้บริหารประเมินและสรุปว่ารายการซื้อธุรกิจดังกล่าวเป็นการรวมธุรกิจตามมาตรฐานการรายงานทางการเงิน ฉบับที่ 3 เรื่อง การรวมธุรกิจ   ผู้บริหารได้บันทึกมูลค่าสินทรัพย์สุทธิที่ได้มาตามมูลค่ายุติธรรมมูลค่ารวม 72.50 ล้านบาท ค่าความนิยมจากการซื้อธุรกิจจำนวน 49.57 ล้านบาท การประเมินมูลค่าของสินทรัพย์สุทธิที่ระบุได้เป็นส่วนหนึ่งของการจัดทำการปันส่วนราคาซื้อ (Purchase Price Allocation) ซึ่งจัดทำโดยผู้เชี่ยวชาญในการประเมินราคาอิสระ  ข้าพเจ้าให้ความสำคัญในเรื่องนี้ เนื่องจากการประเมินมูลค่าสินทรัพย์สุทธิที่ได้มาอาศัยการใช้ดุลยพินิจที่สำคัญของผู้บริหารและผู้เชี่ยวชาญอิสระ ซึ่งมีผลต่อการรับรู้สินทรัพย์สุทธิที่ได้มาและค่าความนิยมจากการซื้อธุรกิจ นอกจากนี้มูลค่าของรายการการซื้อธุรกิจข้างต้นเป็นมูลค่าที่มีสาระสำคัญต่องบการเงินรวม | วิธีการตรวจสอบที่สำคัญของข้าพเจ้าประกอบด้วย  ทำความเข้าใจและประเมินกระบวนการใช้ดุลยพินิจของผู้บริหารและข้อมูลที่ใช้ในการรับรู้รายการซื้อธุรกิจดังกล่าว เพื่อพิจารณาว่ารายการนี้เป็นไปตามมาตรฐานการรายงานทางการเงิน ฉบับที่ 3 เรื่องการรวมธุรกิจ  ประเมินคุณสมบัติของผู้ประเมินราคาอิสระว่าเป็นผู้ที่มีความรู้ความสามารถ มีความเป็นอิสระ และเป็นผู้ประเมินที่ได้รับใบอนุญาตจากสำนักงานคณะกรรมการกำกับหลักทรัพย์และตลาดหลักทรัพย์   ทดสอบข้อมูลเกี่ยวกับการระบุและการวัดมูลค่าสินทรัพย์สุทธิที่ได้มากับรายงานการปันส่วนราคาซื้อ (Purchase Price Allocation) และยังได้ปรึกษาผู้เชี่ยวชาญทางด้านการประเมินมูลค่าของข้าพเจ้าเกี่ยวกับความเหมาะสมของวิธีการและสมมติฐานที่ใช้ในการประเมินมูลค่าสินทรัพย์  ไม่มีตัวตนที่รับรู้จากการรวมธุรกิจและประเมินความสมเหตุสมผลของวิธีการที่ใช้ว่าเป็นวิธีการที่ถือปฏิบัติทั่วไปในอุตสาหกรรมที่เปรียบเทียบกันได้หรือไม่  ทดสอบการคำนวณค่าความนิยมที่เกิดจากการรวมธุรกิจซึ่งเป็นผลต่างระหว่างสิ่งตอบแทนที่โอนให้สุทธิและมูลค่ายุติธรรมของสินทรัพย์สุทธิที่ได้มา  ประเมินความเหมาะสมของวิธีการบัญชีและความเพียงพอของการเปิดเผยข้อมูลในหมายเหตุประกอบงบการเงิน  จากวิธีการปฏิบัติงานข้างต้น ข้าพเจ้าไม่พบข้อสังเกตที่สำคัญเกี่ยวกับการจัดทำการปันส่วนราคาซื้อ และข้อสมมติฐานที่สำคัญที่ผู้บริหารใช้ในการพิจารณาประเมินมูลค่าสินทรัพย์ไม่มีตัวตนที่รับรู้ |

|  |  |